CELEX: 32012R0226
Language: ro
Date: 2012-03-15 00:00:00
Title: Regulamentul de punere în aplicare (UE) nr. 226/2012 al Comisiei din 15 martie 2012 de modificare a Regulamentului (CE) nr. 1730/2006 în ceea ce privește condițiile de autorizare a acidului benzoic (titularul autorizației Emerald Kalama Chemical BV)  Text cu relevanță pentru SEE

16.3.2012   
            
            
               RO
            
            
               Jurnalul Oficial al Uniunii Europene
            
            
               L 77/6
            
         REGULAMENTUL DE PUNERE ÎN APLICARE (UE) NR. 226/2012 AL COMISIEI
   din 15 martie 2012
   de modificare a Regulamentului (CE) nr. 1730/2006 în ceea ce privește condițiile de autorizare a acidului benzoic (titularul autorizației Emerald Kalama Chemical BV)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Preparatul acid benzoic, care aparține categoriei de aditivi zootehnici, a fost autorizat timp de zece ani ca aditiv pentru hrana animalelor utilizat în cazul purceilor înțărcați prin Regulamentul (CE) nr. 1730/2006 al Comisiei (2) și în cazul porcilor pentru îngrășare prin Regulamentul (CE) nr. 1138/2007 al Comisiei (3).
            
         
               (2)
            
            
               În conformitate cu articolul 13 alineatul (3) din Regulamentul (CE) nr. 1831/2003, titularul autorizației a propus să modifice condițiile autorizației referitoare la preparatul acid benzoic ca aditiv alimentar pentru purceii înțărcați, în scopul eliminării condiției privind includerea preparatului respectiv în hrana combinată pentru animale prin intermediul preamestecurilor și al modificării condițiilor privind furajele complementare. Cererea a fost însoțită de datele justificative relevante. Comisia a înaintat cererea menționată Autorității Europene pentru Siguranța Alimentară (denumită în continuare „autoritatea”).
            
         
               (3)
            
            
               Autoritatea a concluzionat, în avizul său din 6 septembrie 2011 (4), că nu există motive pentru a restricționa în continuare includerea preparatului acid benzoic în hrana combinată pentru animale prin intermediul preamestecurilor. Ea a considerat că restricțiile privind utilizarea aditivului în hrana combinată pentru animale prevăzute de Regulamentul (CE) nr. 1138/2007 sunt suficiente și se aplică pentru purceii înțărcați.
            
         
               (4)
            
            
               Condițiile prevăzute la articolul 5 din Regulamentul (CE) nr. 1831/2003 sunt îndeplinite.
            
         
               (5)
            
            
               Prin urmare, Regulamentul (CE) nr. 1730/2006 ar trebui modificat în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1730/2006 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 martie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 325, 24.11.2006, p. 9.
   
      (3)  JO L 256, 2.10.2007, p. 8.
   
      (4)  EFSA Journal 2011; 9(9):2358.
   
      ANEXĂ
      
         
            „ANEXĂ
            
                        Număr de identificare a aditivului
                     
                     
                        Numele titularului autorizației
                     
                     
                        Aditivul
                     
                     
                        Compoziția, formula chimică, descrierea, metoda de analiză
                     
                     
                        Speciile sau categoriile de animale
                     
                     
                        Vârsta maximă
                     
                     
                        Conținutul minim
                     
                     
                        Conținutul maxim
                     
                     
                        Alte dispoziții
                     
                     
                        Sfârșitul perioadei de autorizare
                     
                  
                        mg/kg de furaj complet cu un conținut de umiditate de 12 %
                     
                  
                        
                           Categoria aditivi zootehnici. Grup funcțional: alți aditivi zootehnici (îmbunătățirea parametrilor de performanță: câștig în greutate sau indice de consum alimentar)
                        
                     
                  
                        4d210
                     
                     
                        Emerald Kalama Chemical BV
                     
                     
                        Acid benzoic
                     
                     
                        
                                     
                                 
                                 
                                    
                                       Compoziția aditivului
                                    
                                    Acid benzoic (≥ 99,9 %)
                                 
                              
                                     
                                 
                                 
                                    
                                       Caracterizarea substanței active
                                    
                                    Acid benzencarboxilic, acid fenilcarboxilic, C7H6O2
                                    
                                    Număr CAS 65-85-0
                                    Nivel maxim de:
                                    
                                                 
                                             
                                             
                                                acid ftalic: ≤ 100 mg/kg
                                             
                                          
                                                 
                                             
                                             
                                                bifenil: ≤ 100 mg/kg
                                             
                                          
                              
                                     
                                 
                                 
                                    
                                       Metoda de analiză
                                        (1)
                                    
                                    Cuantificarea acidului benzoic în aditivul furajer: titrare cu hidroxid de sodiu (European Pharmacopeia monograph 0066)
                                    Cuantificarea acidului benzoic în preamestec și în aditivul furajer: cromatografie în fază inversă cu detecție cu ultraviolete (RP-HPLC/UV) – metodă bazată pe ISO9231:2008.
                                 
                              
                     
                        Purcei
                        (înțărcați)
                     
                     
                        —
                     
                     
                        —
                     
                     
                        5 000
                     
                     
                        
                                    1.
                                 
                                 
                                    Amestecul diferitelor surse de acid benzoic nu trebuie să depășească conținutul maxim admis în furajul complet de 5 000 mg/kg de furaj complet.
                                 
                              
                                    2.
                                 
                                 
                                    Doza minimă recomandată: 5 000 mg/kg de furaj complet.
                                 
                              
                                    3.
                                 
                                 
                                    Hrana combinată pentru animale care conține acid benzoic nu poate fi utilizată direct la purceii înțărcați, ci trebuie amestecată bine cu alte materii prime furajere din rația zilnică.
                                 
                              
                                    4.
                                 
                                 
                                    Pentru purcei înțărcați de până la 25kg.
                                 
                              
                                    5.
                                 
                                 
                                    Pentru siguranță: pe durata manipulării se recomandă utilizarea de dispozitive de protecție respiratorie și mănuși.
                                 
                              
                     
                        14.12.2016
                     
                  
      
      
         (1)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx”